2013.gada 29.oktobrī Noteikumi Nr. 1200

Rīgā (prot. Nr. 56 49.§)

**Noteikumi par karavīra mēnešalgas un speciālo piemaksu noteikšanas kārtību un to apmēru**

Izdoti saskaņā ar

Valsts un pašvaldību institūciju

amatpersonu un darbinieku atlīdzības likuma

9.panta pirmo daļu un 15.panta pirmo daļu

un likuma "Latvijas Nacionālo bruņoto spēku

piedalīšanās starptautiskajās operācijās" 6.pantu

1. Noteikumi nosaka karavīra, tai skaitā profesionāla sportista (turpmāk – karavīrs), mēnešalgas un speciālo piemaksu noteikšanas kārtību un to apmēru.

2. Šo noteikumu izpildi finansē no Aizsardzības ministrijai piešķirtajiem valsts budžeta līdzekļiem.

3. Karavīrs saņem mēnešalgu saskaņā ar šo noteikumu 1.pielikumu.

4. Laikposmā, kad karavīrs piedalās starptautiskajā operācijā, viņš saņem piemaksas saskaņā ar šo noteikumu 2.pielikumu.

5. Karavīrs saņem speciālās piemaksas saskaņā ar šo noteikumu 3.pielikumu.

6. Atzīt par spēku zaudējušiem Ministru kabineta 2011.gada 15.marta noteikumus Nr.190 "Noteikumi par karavīra mēnešalgas un speciālo piemaksu noteikšanas kārtību un to apmēru" (Latvijas Vēstnesis, 2011, 44.nr.; 2012, 161.nr.).

7. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Aizsardzības ministra vietā –

zemkopības ministre Laimdota Straujuma